
EXORDIUM. 

Huic  morbo  nomen  vulgo  impositum  selegi ; 
nec  ideb  quia  optimum  putaverim,  sed  quia  usi¬ 
tatius  sit ;  haecce  enim  febris,  rarb  vel  nunquam 
per  cutis  flavedinem,  primis  praesertim  diebus, 
indicatur.  Forma  atque  facies  tota  ejus  omni- 
nb  equidem  mutantur,  antequam  cutis  ipsa  fla¬ 
vescit  ;  hanc  propter  causam,  minus  juste  for- 

•  A  san 

san  pominatur  morbus  ex  indiciis,  quae  ultimo 
tantum  stadio  ejus  sese  fere  ostendunt. 

\ 

Experientia  atque  praxis  medica  quas  per  ali¬ 
quot  jam  annos  habui,  praesertim  exercitae  fue¬ 
runt  inter  eos  navigatores,  nuperrime  ex  Eu¬ 
ropa  ad  Indiam  Occidentalem  attingentes.  In¬ 
ter  hos  cum  primum  ex  hac  febre  aegrotarent 
morbus  ardentem,  quam  flavam  formam  sive 
speciem  potius  induit.  Quaedam  certe  hujus 
morbi  symptomata  eadem  fere  sunt  ac  in  aliis 
febribus ;  nonnulla  vero  propria,  atque  longe 
diversa,  exhibet :  Raptim  suas  vires  lethales  os¬ 
tendit,  cito  naturae  atque  compaginis  sanae  vires 
% 

opprimantur.  Hoc  modo  vel  cita  et  miseranda 

mors  aegrotum  tollit,  vel  vires  animales  omnino 

/ 

franguntur,  idebque  ad  omnia  munera  vitae 
prorsus  inutiles  evadunt.  Porro,  etiamsi  doc¬ 
tissimus  Jackson,  Lind,  Moseley,  Blane, 
Maclean,  Wright*,  atque  alii  bene  multi, 

inter 


*  Ut  mihi  quidem  videtur  methodus  applicandi 
aquam  frigidam  in  febribus  harum  regionum,  scilicet 
per  affusionem,  debetur  omnino  Doctori  Wright, 

inter  medicorum  peritissimos,  multa  effecerunt 
hac  in  re  medicis  suis  laboribus ;  restant  tamen 
multa  etiamque  difficilia,  qua?  sunt  adhuc  dis¬ 
cenda,  de  hujus  morbi  medela.  Ideb  nobis 
quoque  necessarium  est  hic,  in  limine  hujus 
opusculi,  confiteri  remedium  certum  vel  speci- 

ficum,  ut  dicunt,  ullum,  aut  rationem  medendi 

% 

hujus  morbi  saevissimi,  nobis  non  adesse.  Nos¬ 
trum  igitur  propositum  est  tantum  hoc  loco, 
eam  methodum  medendi  proponere  vel  narrare 
quae  ex  experientia  atque  usu  nobis  optimum 
videtur. 

Ad  hanc  rem  tractandam  quinctiajn  magis 
impellimur  propter  innumeras  ferd  opiniones 
varias,  atque  inter  se  discordes,  quae  adhuc  me¬ 
dicos  agitant,  de  natura  atque  remediis  hujus 
morbi.  Quod  attinet  diagnosin,  et  curam  hu¬ 
jus  febris,  parum  vel  nihil  novi  forsan  habeo 
quod  dixerim.  Supervacaneum  verd  forsan 
non  erit  approbationem  nostram  addere  his  me¬ 
dicis  qui,  ut  nobis  quidem  videtur,  verum  tra¬ 
mitem  investigationis  hujusce  tandem  inveni- 
erunt ;  etiamsf  labores  eorum,  vix  adhuc  atti- 

^  i 

gerint  eum  certitudinis  gradum,  quem  omnis 

bonus 

bonus  et  solers  medicus  in  votis  habet.  Talis 
enim  quamvis  medicorum  honorem  et  laudem 
ex  corde  optat,  nihil  humanum  tamen  a  se  alie¬ 
num  putat ;  nec  credit  aliquem  hominum  esse 
utilem,  nec  ad  munera  vitae  socialis  aptum,  nisi 
Ut  miseris  succurrere  discit. 

Hujus  morbi  exitialis  vires  corrigere,  nonne 
optimum  foret  remedium,  medicos  aliquos  Bri¬ 
tanniae  peritissimos  stipendiis  aptis  ex  thesauris 
publicis  datis,  ad  Indiam  Occidentalem  trans¬ 
mittere,  hoc  solo  atque  unico  proposito,  scilicet, 
ut  morbi  hujus  naturam  atque  methodum  me¬ 
dendi  accuratius  atque  penitus  investigarent  ? 
Verum  enimverd  vix  expectandum  est  medicos 
privatos,  quamvis  re  medica  peritissimos,  ad  in¬ 
vestigationem  et  remedia  hujus  morbi  sese  pu¬ 
blice  accincturos.  Horum  quippe  facultates 
atque  solertia  longe  melius  applicantur  pro  re 
sua,  quam  si  scientiam  suam  ad  rem  publicam 
devoverent.  Contra,  medici  navales  atque  mi¬ 
litares  parum  habent  temporis,  literis  mandare 
suas  opiniones  de  hoc  morbo,  propter  sua  nego- 

i  '*A  • 

tia  necessaria  in  aegrotis  tractandis,  quibus  con¬ 
tinue  et  praesertim  occupantur.  His  perpensis. 


mirum 

mirum  non  erit  quare  in  hac  re  indaganda  tam 
lentus  fit  progressus ;  et  quare  si  tandem  morbi 
natura  aliquantulum  melius  intelligatur,  finito 
bello,  tdis  scientia  vix  adeo  utiliter  applicari 
potest.  Selecti  igitur  ex  peritissimis  medico¬ 
rum  navalium  vel  militarium  ut  supra  dictum 
est,  propter  investigationem  naturae,  et  reme¬ 
diorum  alicujus  morbi  periculosi,  ubicunque  per 
terrarum  orbem  sese  ostenderit,  perutiles  es¬ 
sent.  Ex  his  medicis  scientia  recepta  summi 
pretii  foret  quoque,  quoniam  leges  de  navibus 
exonerandis  (Anglice  dicta?  quarantine )  in  me- 
lius  dirigeret.  Haud  levis  momenti  hoc;  colo¬ 
niis  praesertim  Britannicis,  atque  etiam  aliis 
gentibus  quibuscunque  nobis  commercium  ma¬ 
ritimum  est ;  sic  enim  nec  mora,  nec  impedi¬ 
mentum  negotiis  maritimis  imponerentur,  nisi 
omnino  necessaria  viderentur  *.  Res  omnis  ten- 

tanda, 


*  Si  tale  consilium  unquam  initum  erit  posthac, 
necessitas  summa  erit  dandi  medicis  ita  occupatis  faci¬ 
litatem  maximam  praxeos  per  milites,  pariter  ac  nau¬ 
tas,  atque  etiam  potestatem  habere  debent  qua  selige¬ 
rent,  ut  iis  visum  est,  ex  aegrotis  eos  qui  aptissimi 

erant 


I 


6  DE  TRAGTANBO  ET  PRiECAVENDO 

tanda,  atque  omni  modo  nitendum  est  ea  mala 
depellere,  quae  experta  est  Britannia,  atque 
etiam  nunc  patitur  ex  febre  hacce  saevissima 
quae  tam  multos  ex  maxime  strenuis  civibus 
suis,  quotidie  tollit,  bene  merentibus  de  patria 
sua,  et  bello  et  commercio  navali  feliciter  occu¬ 
patis.  Quoniam  exercitus  miserrime  deletos  at¬ 
que  socios  navales  pereuntes  vidi  ex  hoc  morbo, 
quoniam  spectatissimos  atque  ornatissimos  ex 
amicis  meis  ex  eodem  malo  amisi ;  res  est  ex 
corde  ;  ideoque  facile  mihi,  ut  spero,  condonabi¬ 
tur,  si  fusius  aliquatenus  disserere  hac  de  re  vi** 
*  ■  * 
sus  sim. 


HISTORIA  MORBI, 

Febris  de  qua  sermo  est  fere  debilitate,  quas 
deliquio  animi  proxima  est,  grassatur ;  atque  ali¬ 
quatenus  cum  aliis  signis  omnium  aliarum  fe¬ 
brium, 

i 

erant  suis  observationibus,  atque  praxi  medicae  ;  eti- 
amque  hoc  modo  facile  evitari  potest  res  ingrata,  nem¬ 
pe»  cum  aliis  medicis  militaribus  vel  navalibus  negotia, 
habere. 

brium,  tales  sunt,  languor,  lassitudo,  ictus  arte¬ 
riarum  auctus,  calor  cutis  praeeunte  frigoris 
sensu  ;  nonnunquam  per  totum  corpus,  aliquan¬ 
do  verb  per  columnam  vertebralem  tantum  at¬ 
que  dorsum,  perceptus  est ;  eodem  tempore  hae 
partes  dolore  tentantur.  Observ  andum  est  fe¬ 
brientem  nonnunquam  negare  se  percepisse  sen¬ 
sum  frigoris,  vel  per  totum  corpus,  vel  per  par¬ 
tes  ejus.  Indicia  praedicta  celeriter  in  febrem 
veram  accenduntur,  ut  pland  patet  ex  nausea, 
anxietate,  atque  calore  aucto  ;  arteriarum  pul¬ 
sus  per  totum  corpus  fit  violentior  j  praesertim 
verd  observatur  in  carotidis  atque  temporum  ; 
facies  fit  tumida  ;  tunicae  albugineae  oculorum 
vasa,  sanguine  sunt  plena ;  alba  atque  sordida  fit  ^ 
lingua ;  sitis  fere  inexplebilis  ;  adsunt  quoque 
dolores  saevi  capitis ;  atque  etiam  oculorum  fun¬ 
dis  ;  do^or  dorsi  quoque  Fatigat ;  pulsus  fit  fre¬ 
quens,  plenus,  validus,  summa  cutis  incalescit 
atque  fere  arida  est ;  nonnunquam  vero  humida. 
Ventriculi  nausea  citb  augetur,  atque  difficilli¬ 
me  ingesta  retinentur,  sive  sint  potus,  sive  me¬ 
dicamenta  ;  et  rebus  ita  se  habentibus,  quacun¬ 
que  ventriculus  continet,  perpetuo  vomitu  ejici¬ 


untur 

untur  bile  multa  colorata  ;  aegrotantis  anxietas 
vix  describi  potest ;  jactatio  ejus  magna  est ; 
calor  maximus,  atque  dolor  cum  premuntur 
partes  praecordiis  vicinae.  Laboriosa  fit  respira¬ 
tio  ;  atque  cum  suspirio,  urina  fere  colorem  ru¬ 
brum  auctum  ac  turbidum  exhibet ;  quantitas 
solita  vero  ejus  multum  deficit ;  et  morbus  co¬ 
mitatur  per  totum  ejus  decursum  constipatione 
maxime  pertinace ;  pulsus  nonnunquam  contra¬ 
hitur  ;  neque  ictus  ejus  plene  evolvitur ;  plenior 
vero  fit  detractione  sanguinis.  Durante  hoc 
stadio,  sanguinis  fluxus  e  naribus ;  vel  largus  su¬ 
dor,  eruptiones,  vel  dejectio  alvi,  copiosa,  bilia¬ 
ris,  nonnunquam  aegrotum  recreant,  et  morbum 
solvunt,  etsi  perraro. 

Hoc  est  primum  morbi  stadium ;  atque  fere 
finitur  tertio  die  ;  nonnunquam  autem  ad  quar¬ 
tum  diem  prolongatur ;  alio  vero  tempore,  pri¬ 
mo  vel  secundo  die  finem  habet.  Cum  primum 
hunc  morbum  tractarem,  initium  stadii  secun¬ 
di,  de  quo  nunc  dicturus  sum,  quam  maxime 
fallax  atque  incertum  indiciis  suis  inveni.  In- 

i 

troitum  enim  ejus  fecit  remissione,  vel  saltem 

diminutione,  multorum  symptomatum  quae  su- 

1  \ 

pra 

pn!  descripsimus ;  et  hoc  modo  medicus  inex¬ 
pertus  saepe  inducitur  sperare  eventum  felicem 
hujus  morbi.  Falluntur  autem  spes  ejus;  nam 
post  inducias  breves  omnia  in  pejus  ruunt. 
Ventriculi  irritabilitas  augetur ;  vomitus  fit 
porraceus  ;  debilitatur  pulsus,  atque  vigore  mul¬ 
tum  minuitur ;  incitatur  ver6  nonnunquam ; 
interdum  vero  mollis  est,  atque  etiam  subinde 
prope  usque  ad  mortem  habet  motum  regula- 
rem,  minime  indicantem  per  se,  grave,  instans, 
atque  praeceps  xgroti  periculum.  Humida  at¬ 
que  glutinosa  nunc  fit  summa  cutis ;  urina 
quantitate  parca  est ;  et  colorem  subflavum  ex¬ 
hibens ;  lingua  fit  arida  atque  decolorata ;  non¬ 
nullis  verb  humida,  atque  sordida  ;  mens  quo¬ 
que  aliquatenus  turbatur,  atque  delirium  in- 
stat  ;  tota  facies  externa  atque  oculi  morbum 
vehementer  auctum  mire  exprimunt.  Tuni¬ 
cam  albugineam  flavedo  nunc  quoque  occupat ; 
haec  flavedo  usque  ad  os,  collum  atque  tempora 
s ese  extendit.  Phxnomena  quae  jam  nunc  de¬ 
scripsimus  comitari  solet,  augmentatio  saeva  vo¬ 
mitionis  ;  et  quae  ex  ventriculo  rejicitur  similis 
est  colore  caffeae  faecibds ;  et  quantitate  mul- 

tum  augetur,  nempe  res  ingestas  miro  modo  su¬ 
perat  ;  debilior  fit  pulsus  arteriarum ;  et  nihil 
etiamsi  mitissimae  naturae  ventriculo  retineri  po¬ 
test*  Respiratio  difficilior  fit ;  lingua  nigrum 
colorem  refert ;  et  sudor  frigidus  atque  glutino¬ 
sus  per  totum  corpus  diffunditur.  Colorem  fla¬ 
viorem  ostendunt  oculi ;  hic  per  faciem,  collum, 

/ 

pectus^  atque  etiam  per  totam  superficiem,  de¬ 
fertur  ;  suspirium  convulsi  vum  nunc  aegrum 
occupat ;  simulque  frigida  fiunt  manus,  pedes 
atque  crura ;  circa  praecordia  vero  calor  adhuc 
sentitur  ;  delirat  nunc  aegrotus,  lecto  assurgere 
pertinaciter  tentat ;  tremores  habet ;  mussitat 

atque  vix  intelligi  potest ;  sanguifluxus  ex  di- 

\  ■ 

versis  corporis  partibus  nunc  adsunt ;  nunc  quo¬ 
que  vomitus  fit  ex  nigro  atque  soluto  sanguine  \ 
cujus  quantitas  maxime  augetur,  et  vero  qui¬ 
dem  dejectiones  alvi  parem  habent  mutationem. 

Urina  vel  nigra  redditur,  vel  omnino  supprimi¬ 
tur  ;  lividae  maculae  circum  praecordia  surgunt ; 

singultus,  ploratio,  mussitatio,  insensibilitas  ge¬ 
neralis,  nonnunquam  etiam  distentiones  nervo  ¬ 
rum,  infelicem  aegrotum  miserrime  extinguunt ; 
paucis  ante  diebus  forsan  plenissimum  vigorem 


tam 

tam  animi  quam  coTporis  et  juventutis  omnind 
possidentem.  Hoc  ultimum  morbi  stadium  vix 
protrahitur  ultra  tertium  diem  ;  saepenumerb 
finem  habet  intra  viginti  quatuor,  triginta  octo 
vel  quadraginta  horas  ex  tempore  quo  incepit. 


QUiE  APPARENT  INCISIS  CADAVERIBUS. 

Signa  quae  sese  offerunt  incisis  cadaveribus 
eorum  qui  ex  hoc  morbo  perierunt,  eadem  fere 
sunt  omnibus.  Elevatis  autem  abdominis  mus- 
culis,  atque  dissecto  peritonaeo,  maxime  decolo¬ 
rato,  atque  morboso  statu  omentum  ostenditur, 

* 

etiamque  ad  gangraenam  supenumerd  spectpt. 
Eadem  ventriculus  quoque  ostendit,  et  fere  fla¬ 
tu  distenditur;  tunica  villosa  ejus,  necnon  per 
totam  ejus  faciem  internam,  multum  abraditur. 

Jecinoris  atque  splenis  magnitudo  multum  quo- 

% 

que  augetur  ;  atque  insuper  jecur  colore  multo 
flaviore  quam  alia  abdominis  viscera  pingitur. 
Fabricam  quoque  minus  firmam,  ut  videtur, 
possidet  splen  quam  statu  suo  sano.  Jecoris 
vasa  sanguinem  vehentia,  praeter  naturam  dis¬ 
tenduntur  ; 


I 

tenduntur  ;  vesicula  fellis  quoque  maxima  sal¬ 
tem  ex  parte  fluidum  colore  fusco  continet ; 
quodque  etiam  multum  visciditatis  habet ;  at¬ 
que  pars  superior  intestini  in  gangraenam  quo¬ 
que  non  secus  ac  omentum  vergit 

RATIO  QUORUNDAM  SIGNORUM* 

Cutis  flavedo;  ventriculi  irritabilitas,  atque 
color  niger  ejus  materiei  qui  vomitu  ejicitur  ; 
persaepe  hoc  morbo  maxime  generalia  sunt  sig¬ 
na,  atque  etiam  pessimi  ominis.  De  natura  ve- 

>1  x 

ro  et  origine  horum  signorum  aliquid  docemur 
simulae  partium  internarum  statum  bene  per¬ 
spicimus.  De  hujus  flavedinis  fonte  sive  cau¬ 
sa,  plurimae  adhuc  atque  -  variae  inter  medicos 
sunt  opiniones.  Dubitant  enim  anne  bili  soli 

attidbui 

f - ■ - — - - - , - jr^ - fe - : - — 

*  Si  phaenomena  quae  sese  ostendunt  cadavere  inci¬ 
so  magis  accurate  observata  fuissent,  (cutis  flavedin$ 
neglecta,  quae  multis  aliis  morbis  apparet),  opiniones 
nostrae,  de  hujus  febris  natura,  vix  adeo  inter  se  dis¬ 
cordes  essent  hoc  praesertim  tempore. 

attribui  debet ;  anne  solutioni  particularum  san¬ 
guinis  rubrarum  serum  inter  natantium,  atque 
hoc  modo  per  totum  corpus  transeuntium.  Ut 
nobis  quidem  videtur,  duabus  praedictis  causis 
attribui  possunt  indicia  sive  symptomata  peri¬ 
culosissima,  quae  supra  memoravimus.  In  hanc 
sententiam  trahimur,  quoniam  in  omnibus  fere 
morbi  exemplis  quae  observavimus,  summae  cu- 
tis  corporis  flavedo  nunquam  locum  habet,  do¬ 
nec  febris  facies  magnopere  mutatur,  et  nunc 
ad  putredinem  tendit.  Haec  mutatio  ortum 
dare  potest,  atque  etiam  augere,  (praesertim 
cum  bilis  quoque  per  vasa  absorbentia  in  corpo¬ 
ris  omnes  partes  diversas  diffunditur),  summae 
cutis  flavedinem.  Ubicunque  haec  flavedo  cu¬ 
tis  durat  donec  prospera  valetudo  pene  ex  toto 
redierit,  eo  casu  certe  bili  omnino  tribuenda  est. 
Ex  ipso  initio  hujus  morbi  multum  sensibilita-  * 
tis  quae  superficiei  inflammatae  propria  est,  ex¬ 
hibet  ventriculus ;  atque  nobis  equidem  persua¬ 
sum  est,  mutationem  morbosam  virium  hujus 
visceris,  inflammationi  propagandae  aptam,  ab 
initio  ejus  pari  passu,  usque  ad  mutatam  for¬ 
mam  febris,  semper  comitari  etiamque  plene  at¬ 


que 

que  necessario  constituere,  magna  saltem  ex 
parte,  hoc  lethale  malum. 

Ubicunque  febris  grassatur,  tropicis  praeser¬ 
tim  regionibus,  sine  hac  nota  (nempe  disposi¬ 
tione  subire  mutationem  tendentem  ad  inflam¬ 
mationem)  quaecunque  methodus  medendi  ad¬ 
hibetur,  phaenomena  longe  diversa  indicabit 
ex  iis  quae  de  febre  flava  historia  narrat ;  et  ni¬ 
si  inflammatio  justa  provectiore  morbo  adsit, 
vix  possibile  est  causam  proponere,  vel  doloris 
a  quo  tentantur  praecordia,  vel  anxietatis  vix 
verbis  describendae,  vel  denique  caloris  atque 
vomitus  qui  hujus  morbi  stadium  acutum  comi¬ 
tari  solent.  Porro,  ut  nobis  quidem  videtur, 
plane  impossibile  est  explicare  functiones  laesas 
huj  us  partis  corporis,  vel  proclivitatem  mag¬ 
nam  ad  gangraenam,  nisi  vis  inflammatoria  prius 
in  hoc  viscere  sedem  suam  posuisset,  quoniam 
gangraena  veluti  affectus  ex  causa  sua  propria 
rite  derivata  est. 

Signa  quae  nobis  offeruntur,  dum  irritatio¬ 
nem  aliquam  localem  tractamus,  quae  etiam 
magna  inflammatione  comitatur,  elucidare  pos¬ 
sunt  aliquatenus  saltem  mutationes  quas  subit 

ventriculus 

ventriculus  hoc  morbo.  Ponamus,  verbi  gra¬ 
tia,  inflammationem  aliquam  partem  accendisse, 
ad  vitam  verb  minus  necessariam  ;  atque  etiam 
hanc  inflammationem  remediis  non  extingui, 
sed  ad  provectum  gradum  jam  provenisse  ;  hu¬ 
jus  inflammationis  irritatio  per  totum  compagi¬ 
nem  serpit ;  compago  nunc,  e  contrario,  repel¬ 
lit  hanc  actionem  auctam  in  primum  morbum 
ex  origine  localem  ;  sic  duorum  junctis  viri¬ 
bus,  sensatio  atque  vitalitas  partis  omninb  ex¬ 
hauriuntur  ;  laxantur  vasa ;  sequitur  remora, 
ut  dicitur ;  atque  post  hanc  mutationem  in 
promptu  est  gangraena,  cui  sequelae  sunt,  color 
niger,  foetor,  atque  denique  mors  absoluta  par¬ 
tium.  Febre  flava,  nisi  mors  has  mutationes 
praevenisset,  nil  dubito  quin  omnes  mutationes 
praedictae  sese  ostenderent.  Quamvis  verb  ven¬ 
triculi  mutata  conditio  vix  ad  hunc  magnitudi¬ 
nis  morbi  gradum  fertur  quem  vidimus  actione 
locali  partis  alicujus  ad  vitam  minus  pertinen¬ 
tis ;  tamen  persuasum  est,  sectionem  cadaverum 
opiniones  quas  nunc  proposuimus  satis  bene  de¬ 
monstrare,  atque  firmare.  Secretiones  atque 

exhalationes 

exhalationes  morbosae  ventriculi ;  sanguis  disso¬ 
lutus,  bilis  putrescens,  omnia  haec  saevo  atque 
nigro  vomitui  ortum  praebent, 

BIAGNOSIS® 

\  ■■  ' 

'Omnino  impossibile  est  verbis  describere,  ve! 
pingere  omnia  signa,  quae  medicum  peritum 
auxiliantur,  dum  hunc  morbum  ab  aliis  distin- 

y 

guere  conatur.  Si  aegrotus  juvenis  et  torosus 
est,  sanguine  abundans,  atqUe  jam  nunc  ex  Eu¬ 
ropa  venit ;  si  talem  febris  occupat,  vel  post  in- 
solationem,  sive  ex  labore  sub  dio,  sive  volup¬ 
tatis  causa  hoc  fit,  vel  si  post  intemperantiam, 
sive  potus,  sive  cibi  ingluviem,  febris  tentat ;  io 
hoc  casu,  symptomata  omnia  diligentissime  sunt 
observanda.  Si  nunc  febris  flava  certe  ingruit, 

<r  i 

cito  apparebit  multis  signis,  deliquio,  saevo  ca¬ 
pitis  dolore,  cruciatu  vix  describendo,  simul  ac 
praecordia  premuntur  ;  fastidio,  vomitu,  faciei 
rubore  suffuso,  actione  carotidarum  vehementer 
aucta,  torvo  vultus  aspectu,  verbis  nec  descri¬ 
bere  possum  ;  signum  vero  nusquam  non  hunc 
morbum  comitatur.  Irritabilitas  ventriculi 

morbosa, 

morbosa,  vomitus  niger;  sanguifluxus  ex  di¬ 
versis  corporis  partibus,  alvi  dejectiones  sangui¬ 
neae,  solutae  ;  provectiorem  morbum  satis  accu- 
rate  distinguunt. 


PROGNOSIS. 

Suffusio  rubra  atque  magna  faciei;  oculo- 

i 

rum  vasa  vehementer  inflammata  ;  dolor  capitis 
et  delirium  ;  plenus,  frequens  et  validus  pulsus 
arteriarum ;  anxietas  magna,  cutis  arida,  consti¬ 
patio,  simul  cum  vomitu  sjevo,  omnia  haec  pessi¬ 
ma  s’mt  signa.  Si  id  quod  ejicitur,  nigrum  fit, 

i 

atque  simul  adsunt  suspiria,  singultus,  debilis 
atque  velox  pulsus ;  sanguifluxus ;  tremores, 
distensiones  nervorum  ;  coma,  sanguis  dissolu¬ 
tus,  vel  per  os,  vel  per  anum  ejectus ;  jam  ades¬ 
se  mortem  saepe  praenunciant.  Sin  autem  capi¬ 
tis  dolor  minuitur,  atque  nausea,  et  anxietas, 
cum  vomitu  et  praecordiorum  dolore  sopiuntur, 

'  si  pulsus  fit  sanus  et  regularis,  tunc  de  aegroto 
spes  est  bona.  Si  cutis  summa  sanam  excre- 
tionem  excernit,  et  liberam  perspirationem  ef¬ 
fundit  ;  si  intestina  motum  eorum  naturalem 
# 

•  C  '  renovant ; 

renovant ;  si  eruptiones  circum  os  pullulant ;  si 
sanguifluxus  remedium  affert ;  si  denique  som¬ 
ni  sunt  placidi,  atque  cibi  desiderium  est,  omnia 

haec  eventum  bonum  atque  felicem  morbi  plane 

*  » 

indicant» 

'  -  h  ‘ 

CAUSaE  P  RAID  IS  PONENTES® 

Corporis  fabrica  Europae  incolarum,  scilicet 
eorum  qui  jam  ad  aetatem  virilem  pervenerunt, 
et  qui  secunda  valetudine  gaudent,  maxime 
proclives  eos  huic  morbo  facit,  simulae  Indiam 
Occidentalem  attingunt ;  atque  insuper,  dum 
nulla  temperamenta,  ut  aiunt,  ab  aggressionibus 
ejus  prorsus  immunia  sunt,  nonnulli  tamen  cor¬ 
poris  sani  status  huic  malo  procliviores  esse  ob¬ 
servantur,  Dum  igitur  investigamus  eam  sani¬ 
tatis  formam,  sive  corporis  constitutionem,  at¬ 
que  alias  causas  quae  opportunitatem  dant  huic 
febri,  prorsus  mirum  videtur  pueros  atque  foe- 
minas  omnino  vel  pene  immunes  esse ;  atque 
etiam  omnes  eos  qui  jam  provectiores  sunt  aetate, 
nimirum  eo  tempore  vita:  cum  sensibilitas  sum¬ 
ma,  et  plena,  et  valida  omnium  vasorum  actio 


quae 

quae  juventute  adsunt,  nunc  multd  minuuntur, 
ideoque  etiam  ad  morbos  inflammatorios  inclina¬ 
tio.  Fibra  delicatior  atque  mollior  fcerninarum 
et  puerorum ;  eadem  quoque  fibra  relaxata  et 
minus  sentiens,  ut  fit  aetate  provectiore,  omnia 
haec  contra  hunc  morbum  tutelam  maxime  prae¬ 
bent.  Dum  animo  perpendimus  has  immuni¬ 
tates,  ut  ita  dicam,  ab  hoc  morbo,  aliquid  exin¬ 
de  docemur,  tam  de  natura  ejus,  quam  de  reme¬ 
diis  necessariis  quibus  eum  praevenire  possu¬ 
mus.  Ea  corporis  conditio  ubi  temperamentum 
sanguineum,  ut  aiunt,  adest ;  hoc  est,  scilicet,  ubi 
sanguis  abundat,  et  nervi  maxime  sunt  sentien¬ 
tes,  atque  insuper,  ubi  et  animus  et  corpus  se 
invicem  mutub  atque  fortiter  afficiunt  ;  omni¬ 
bus  equidem  terrae  regionibus  maxime  opportu¬ 
na  est  morbis  inflammatoriis.  Quinetiam  su¬ 
pra  dicta  conditio  corporis  qu&m  maxime  ob¬ 
noxia  est  febri  flavae  simul  ac  afficitur  regionum 
tropicarum  calore.  Verum  etiamsi  corporis  fa¬ 
brica,  ct  vigor,  qualia  sunt  incolae  Europae,  prae- 
disponere  possunt  ad  hunc  morbum ;  scire  licet 
quoque  omnem  vitae  intemperantiam,  donec  cor¬ 
pus 


/ 

pus  longam  consuetudinem  regionis  habet,  esse 
maxime  periculosam,  atque  miro  modo  augere 

t  y 

proclivitatem  ad  hunc  morbum.. 

f-  ■  . 

causa:  excitantes. 

Leges  quas  natura  ubicunque  observavit, 
dum  varias  rerum  classes  ordine  distribuit, 
(praesertim  vero  inter  animalia  et  vegetabilia, 

hoc  videri  potest),  fortiter  inducunt  nos  credere 

*  %  ^ 

fabricam  aliquam  peculiarem  vel  propriam,  usu 
confirmatam,  aptare  multas  animalium  atque  ve¬ 
getabilium  classes  crescere,  vigere,  atque  vitam 

\  ,  ■ 
suam  sanam  sustinere,  per  spatium  temporis  lon¬ 
gius,  secundum  coeli  temperiem  ubi  primo  nas¬ 
cuntur *  *.  Ars  botanica  atque  zoologia  histo- 
riae  naturalis  partes  haec  plane  docent ;  etiamsi 
'  vero  hominum  ingenia  multa  atque  difficilia  his 
'  rebus  jam  superarunt,  adhuc  tamen  harum  re¬ 
rum 

t 

*  Ciim  dc  fabrica  loquor,  praeter  constitutionem,  et 
structuram  originalem  ex  parentibus  derivatas,  volo 
etiam  comprehendere  omnes  has  mutationes  quae  ori¬ 
untur  ex  methodo  vivendi  atque  coeli  temperie. 

rum  amatoribus  quique  etiam  utilia  praestare 
volunt  hominibus,  multa  desiderantur,  scilicet, 
quae  angorem  animi  afferunt ;  propter  difficul¬ 
tates  quae  has  naturae  leges  prorsus  ex  oculis  oc¬ 
cultant.  Si, naturae  consilia  per  orbem  terrarum 
perscrutemur,  si  quae  per  oceanum  atque  per 
aerem  indies  facta  sunt,  investigemus ;  fabricam 
corporis  fortiter  retinere  suis  propriis  regioni¬ 
bus,  varias  classes  tam  animalium  quam  vegeta- 
bilium,  atque  his  regionibus  eadem  fabrica  mo¬ 
tus  eorum  restringi,  inveniemus.  Homo  autem 
qui  mentis  facultates  possidet,  exinde  longe  an¬ 
tecellit  omnia  animalia,  atque  etiam  gradu  sum¬ 
mo  omnia  vegetabilia  ;  etiamsi  verb  his  mentis 
facultatibus  tam  mire  pollet,  has  naturae  leges 
supradictas  evadere  non  potest ;  quibus  aliqua¬ 
tenus  subditus  est  non  secus  ac  bruta  animalia 
atque  vegetabilia,  quae  proprium  et  natale  solum 
habent ;  unde  moveri  sine  periculo  vix  possunt. 
Homo  natale  coelum  mutat,  in  aliam  terrae  re¬ 
gionem  prorsus  diversam,  tam  coeli  temperie 
quam  moribus,  defertur ;  amicos  sui  amantissi- 
mos  quasi  ex  cunabulis  relinquit ;  atque  tunc  in 
morbum  lethalem  persaepe  incidit,  cujus  morbi 


origo 

origo  in  hoc  casu,  ni  fallor,  omnino  attribuenda 
est  coelo  mutato  ;  non  autem  contagioni,  ut  non- 

i  •  * 

nulli  nec  parvi  nominis  affirmant.  Et  nobis 
quidem  hoc  vix  mirum  videtur,  simul  ac  animo 
perpendimus  varios  modos  externos  atque  cau¬ 
sas  diversas  quibus  compago  sana  corporis,  subi¬ 
tis  mutationibus  coeli  affici  potest.  Haec  febris 
contagiosa  saepe  denunciatur  hanc  propter  cau¬ 
sam,  scilicet,  quia  male  confunditur  cum  ty¬ 
pho,  et  febre  carcerum  atque  navium  in  insulas 
Indiae  Occidentalis  per  naves  militares  vecta, 
quse  febris  rebus  ita  se  habentibus,  saepe  flave- 
dine  cutis  comitatur ;  et  haec  flavedo  cutis, 
quamvis  parum  constans,  opinionem  inducere 
videtur  has  febres  ejusdem  esse  speciei  atque 
eadem  remedia  postulare.  Febris  contagiosae 
cursum  vidi,  dum  ad  Indiam  Occidentalem,  na¬ 
ve  bellica  cui  nomen  est  Regulus,  navigarem. 
Ex  ducentis  nonaginta  quatuor  nautis  haec  fe¬ 
bris  fere  centum  occupavit.  Eadem  et  nave, 
et  cum  eisdem  nautis,  navigans,  febrem  flavam 
vidi  et  tractavi ;  et  intra  duas  has  febres  nulla 
vera  est  similitudo,  neque  facie  earum  externa, 
neque  modo  quo  grassantur,  neque  methodo 
-■* '  ,  '  medendi» 

medendi.  Multis  aegrotis  eorum  qui  typho 
tentati  fuerunt,  cutis  flavedo  adfuit  *.  In  nave 
contagio  facillime  observatur ;  quoniam  grada- 
tim  sese  extendit  a  partibus  primb  affectis  ad 
partes  vicinas  serpens.  In  febre  vero  flava,  ni¬ 
hil  hujusmodi  observari  potest ;  et  exemplis  fe¬ 
re  omnibus  hujus  morbi  originem  ejus  ex  exter¬ 
nis  atque  perspicuis  causis  monstrare  possumus, 
quinetiam  ex  aegrotis  de  hoc  morbo  ad  sanos 
nunquam  sese  extendit  hic  morbus.  In  omni 
bellica  nave,  ubi  et  propter  locum  nimis  coarc- 
tatum,  et  propter  necessitatem  navem  semper 
habendi  praelio  praeparatam,  aegrotos  e  variis 
morbis  a  se  invicem  separare  non  possumus. 
Non  raro  evenit,  aegrotos  e  morbis  localibus,  at- 

i 

que  eos  laborantes  e  febre  flava,  uno  eodemque 
loco  decumbere  :  nunquam  tamen  etiam  in  hoc 

casu  observavi  morbum  febrilem  communicari, 

% 

„  vel 

*  f 

9 


*  Res  est  summa  observatione  digna,  quoniam  ex- 
inde  aliquod  de  prophylaxi  docemur,  nec  unicum  eo¬ 
rum  nautarum  qui  typho  laborabant  ex  febre  flava 
aegrotum  fuisse,  per  biennium  quo  ius  regionibus  tunc 
temporis  fuimus. 


I 

vel  ad  alios  aegros,  vel  ad  eos  qui  aegris  remedia 
ministrabant.  His  rite  consideratis,  nostra  est 
©pinio,  hanc  febrem  derivari  ex  temperie  coeli 
auctam,  certe  in  multis  exemplis  tam  malo  mo¬ 
do  vivendi  et  insolatione,  quam  ea  compaginis 
constitutione,  quam  supra  memoravimus,  utpote 
causa  ad  hunc  morbum  mire  praedisponens 
Incolarum  immunitas  tota  harum  insularum  ex 
hac  febre  ;  fere  similis  immunitas  puellarum,  et 
puerorum  ante  aetatem  puberem ;  atque  etiam 
feminarum  quarum  compages  minus  firma  est ; 
et  quoque  eorum  qui  provectiore  sunt  astate ; 
omnia  haec  probe  indicant  hanc  febrem  non 
propagari  contagionis  vi.  Ea  corporis  humani 
constitutio  et  compages,  is  modus  sive  ratio  vi¬ 
vendi,  quae  melius  resistere  possunt,  harum  re¬ 
gionum  frigori,  vix  bene  sustinere-  possunt,  In¬ 
diae 


*  Hoc  loco  simul  considerare  volo,  effectus  calorici, 
lucis  atque  rarefactionis  atmosphse  ricae  in  sanguinem 
densum,  atque  fibram  corporis  irritabilem  juvenis  Eu¬ 
ropaei,  qui  jam  nunc  has  regiones  adiit. 

diae  Occidentalis  calorem  corpori  admotum,  pri¬ 
mis  praesertim  temporibus  *. 

E  contrario,  ea  corporis  constitutio  quam  in¬ 
colas  regionum  calidarum  habent,  vel  quam 
longo  tempore  calori  assuetus  possidet,  nostra 
frigora  vix  tolerare  potest :  porro,  si  harum  re¬ 
gionum  tropicarum  incolae  ad  nostra  littora  fri- 
%  0 

gidiora  appropinquarent,  eadem  multitudine  at- 

i 

que  eodem  modo,  ac  nostri  milites  et  nautae  In¬ 
diam  Occidentalem  appropinquant ;  nil  dubius 
sum,  quin  si  hoc  fieret,  praesertim  tempore 
hiemali,  multitudines  eorum  ex  temperie  coeli 
frigida  perituras,  atque  eos  coelum  Angliae  eo¬ 
dem  cum  horrore  contemplaturos  esse,  ac  nos 
nunc  Indiae  Occidentalis  fervidam  et  perpetuam 

D  aestatem. 


*  Jamdudam  longe  observavi  nexum  inter  hanc  fe¬ 
brem,  atque  coeli  temperiem,  ut  facile  equidem  vide¬ 
bitur  ex  literis  quas  olim  scripsi  ad  JoH  ,nnem  Duck- 
worth,  Baronettum  ;  virum  pariter  insignem  propter 
scientiam  navalem,  atque  virtutem  bellicam  quibus  or¬ 
natus  est ;  ac  propter  humanitatem,  et  attentionem  be¬ 
nevolam,  erga  aegrotos,  et  omnes  qui  sub  imperio  ejus 
positi  sunt :  has  propter  causas  omnino  inductus  essem 
ut  scriberem.  (Vid,  Appendicem). 

aestatem* *.  Vere  observatum  est  a  doctissimo 
Blane,  regionem  Occidentalem  Indicam  conta¬ 
gioni  disseminandae  esse  inimicam,  atque  ea¬ 
dem  nobis'  omnino  est  sententia  :  atque  insuper 
adderem,  contagioni  speciei  particularis,  nam 
nunquam  vidisse  reminiscor  aliquod  psorae  ex¬ 
emplum  bonum  his  regionibus,  atque  etiam  go¬ 
norrhoea  virulenta,  et  ulcuscula  syphilitica  ibi 

longe 


✓ 

*  Facilius  est  forsitan  effectus  nocivos  frigoris  cave* 
re  (si  nimium  non  sit)  quam  caloris,  quoniam  vestitus 
hoc  casu  fere  nil  valet,  illo  multum.  Si  ope  vestium 
lanearum  calor  externus  corporis  superficiem  attingere 
non  possit,  tamen  interea  corpus  ex  proprio  calore  at- 
mosphaeram  calidam  generat,  quae  non  nocere  vix  non 
potest,  praesertim  calore  fervido  harum  regionum  ;  cum 
vero  temperiem  ita  auctam  addamus  temperiei  externi 
•aeris,  facile  videri  potest  periculum  multum  ex  vestitu 
laneo  oriturum. 

Constitutionis  humanae  vires  medicatrices  adversus 
caloris  effectus,  atque  etiam  frigoris,  non  me  latent ; 
hae  vires  vero  certum  habent  modum,  ultra  quam  vel 
citra,  exerceri  non  possunt  sine  vitae  discrimine.  Vid, 
Append. — Caloris  gradus  directi  et  reflexi. 

longe  rariora  sunt  inter  nautas,  qu&m  dum  An- 
gliam  habitant  *. 

Labor  sub  sole  fervido,  vel  per  se,  vel  cum  ra¬ 
tione  intemperata  vivendi  junctus,  originem  dare 
possunt  huic  febri.  Saepenumero  vidi  morbum 
inter  eos  grassari,  quibus  fuit  necessitas  ad  ter- 
ram  applicandi  propter  negotia  navalia  ;  nun¬ 
quam  verb  vidi  febrem  ex  his  argrotis  ad  sanos 
sese  extendere  ;  et  modo  fere  sequenti  per  om¬ 
nes  navis  nautas  febris  serpit.  Officia  eorum 
qui  aegrescunt,  dum  aquam  et  ligna  ex  littore 

afferunt, 


*  “  It  is  accordingly  observed,  that  infection  is  much 
less  apt  to  be  generated  about  the  persons  of  men,  and 
that  it  adheres  to  them  for  a  much  less  space  of  time, 
in  a  hot  climate,  than  in  a  cold  or  temperate  one.  This 
is  a  remark,  which,  so  far  as  I  know,  has  not  been 
made  by  an}'  author  ;  and,  till  observation  suggested 
it  to  me,  I  fancied  the  reverse  to  be  the  truth.  I  have 
seen  so  many  instances  of  filth,  and  crowding  in  sliips 
and  hospitals  in  the  West  Indies,  without  contagion 
being  produced,  and  which  in  Europe  would  hardly 
have  failed  to  produce  it,  or  to  render  it  more  malig¬ 
nant,  that  I  am  convinced  there  is  something  in  tropi- 
cal  climates  unfavourable  to  the  production  and  conti- 
nuance  of  infectious  fevers.” — Vid.  Diseases  of  Sea- 
men,  p.  276. 

afferunt,  dum  vela  et  funes  aptant,  atque  aliis 
muneribus  navalibus  funguntur,  (ad  qum  facien¬ 
da  navicularum  necessitas  est),  haec  omnia  ab 
aliis  qui  adhuc  bene  valent  nunc  facta  sunt : 
iisdem  periculis  hi  nunc  sunt  obnoxii,  ac  prio¬ 
res  :  nunc  hi  posteriores  ex  similibus  causis  ae¬ 
grescunt,  et  sic  deinceps  per  omnes  nautas  dis¬ 
seminatur  febris ;  quae  ortum  trahit  ex  diversis 
muneribus  laboriosis  quibus  occupati  sunt,  ex 

modo  vivendi  quam  maxime  intemperato,  dum 

t  / 

interea  regionis  vires  ignorant ;  non  omnino  ve- 

'  t 

ro  ex  contagione  *. 

Consilia  inita  haud  ita  pridem  ab  iis  qui  rem- 

1 1 

publicam  gubernant,  hac  febre  tunc  temporis 
Veluti  contagiosa  posita,  aptissima  fuere  ad  ex- 
tinguendam  eam  animi  anxietatem,  qua  omnes 
fere  homines  lentabantur.  Tametsi  vero  sum¬ 


mam 


*  Impressionum  morbosarum  systemati  magnitudo, 
atque  varietas  impressse  ex  actione  morbida  superficie 
derivata,  per  partium  consensum  solum,  longe  majores 
sunt  opinione.  Hsec  febris  tatam  corporis  fabricam 
cito  destruit,  impressionibus  morbosis  a  superficie  de¬ 
rivatis  (ut  mihi  videtur)  ad  partes  internas  atque  vi¬ 
tales  communicatis. 

mam  benevolentiam  haec  consilia  pro  publica 
sanitate  monstrant  ;  tamen  confitendum  est  vix 
necessaria  fuisse,  nam  donec  fit  res  possibilis 
temperiem  coeli  navicula  portare,  vel  navi  longa, 
vel  donec  aliqua  mutatio  horribilis  mundi  syste¬ 
matis  fit  ;  prorsus  ridiculum  est  timere  mortem 
Anglia  ex  his  causis  quae  India  Occidentali  mi- 

•  <  i 

lites  et  nautas  nostros  tam  crebrd  perimunt. 
Sine  investigatione  accurata  causarum  remota¬ 
rum,  prorsus  vana  atque  futilis  fit  omnis  quae¬ 
cunque  demum  morbi  hujus  prophylaxis.  Satis 
mihi  jam  longo  usu  persuasum  est,  multos  non 
omnind  tentari,  si  doceremur  hunc  morbum  or¬ 
tum  suum  ex  coeli  temperie,  non  autem  ex  con- 

4 

tagione,  originem  suam  ducere.  Communis  sen¬ 
sus  usus,  methodum  propriam  indicaret,  scilicet 
quomodo  vitare  possumus,  supradictas  morbi 
causas  ;  verum  simul  ac  tentamus  nosmetipsos 
ex  malo  imaginario  protegere,  persaepe  in  erro¬ 
res  gravissimos  ducimur,  atque  animi  attentio 
ex  malo  vero  ad  phantasma  merum  errat. 


PROPHY- 

PROPHYLAXIS» 

Ex  multitudine  saeva,  atque  fere  infinita, 
jnorborum  qua  genus  hominum  perpetuo  per  to¬ 
tum  vitae  decursum  premitur,  unius  tandem  di¬ 
dicimus  jam  pene  affectus  lethales  subjugare, 
vel  saltem  magna  ex  parte  minuere ;  hoc  ver@ 
fit,  vel  morbum  ab  uno  aegroto  ad  alterum  jam 
sanum,  tempore  apto,  transferendo,  vel  methodo 
simplici  praeparationis,  antequam  morbum  inse¬ 
rimus,  *  Nunc  quoque  vera  cum  voluptate  vi¬ 
dimus  hoc  morbum  contagiosum  ex  toto  subju¬ 
gatum  ;  ingenio  summo  atque  solertia  maxima 
unius  medici,  cujus  labores  indefessi  tandem  re¬ 
medium  invenerunt,  cui  vix  aequale  ullum  me¬ 
dicinae  historia  praebet ;  hoc  est,  si  remedii  ali- 
cujus  vires  ex  felicibus  ejus  effectibus  ad  totum 
hominum  genus  sese  extendentibus,  (atque  pro- 

-  culdubio. 


#  Allusio  fit  hoc  loco  ad  inventionem  felicissimam 
Doctoris  JenneRi 

culdubio,  haec  est  vera  methodus),  aestimemus  *. 
Maxime  lethalis  certe  est  variola  inter  eos  qui 
temperamentum  simile  habent  iis  quos  febris 
flava  vexat,  atque  quorum  saluti  vel  etiam  vitae 
est  maxime  periculosa.  Quicunque  etiam  fir¬ 
mae  et  validae  compaginis  corporis  est,  multo 
plus  periculi  variola  naturali  captus  habet,  qu&m 
compages  corporis  ad  inflammationem  minus 
apta.  Simul  ac  enim  grassatur  morbus,  actio 
febrilis  sequitur,  et  nisi  citd  occurritur,  formam 
putredinis  ostendit ;  multum  verd  abest  hanc 
proclivitatem  ad  putredinem,  derivari  ex  mate¬ 
rie  morbifica  variolae  ipsius  hoc  modo  dissemi¬ 
nata,  sed  rectius  ex  statu  proclivi  corporis  aegro- 
% 

tantis.  Huic  terminationi,  variolae  confluentis 
obviam  ire  possumus  vel  relaxantibus  remediis 

priusquam  formatur  morbus,  vel  sanguinis  mis- 

0 

sione  statim  ac  incipit ;  neque  enim  methodo  mc- 

i 

liore 

.  11  II  'f  . ft  ■  ^  •.  - 

- - — —  - - 

*  Scorbuti  quoque  expulsio  ex  navibus,  laboribus 
Doctoris  TROTTtR,  cum  disciplina  meliori  per  naves 
nunc  observata,  plane  indicant  effectus  miros  oriri 
posse  ex  causis  quam  maxime  simplicibus  rite  appli¬ 
catis. 

iiore  proclivitati  ad  putredinem  occurritur,  si  ex 
inflammatione  derivetur,  quam  remediis  evacu¬ 
antibus,  scilicet  sanguinis  missione,  et  catharti- 
cis,  strenue  et  cito  applicatis  *.  Bona  quae  ori¬ 
untur  ex  usu  remediorum  prophylacticorum 
nempe  temperantiae,  aeris  puri  atque  frigidi, 
cum  catharticis,  et  sanguinis  missione,  variola 
mitiganda,  cui  fere  omnes  opportuni  sunt,  spe¬ 
rare  quoque  nos  multum  facit  in  hoc  morbo 
non  contagioso,  et  cujus  lethales  effectus  consti¬ 
tutionem  peculiarem  corporis  tantum  grassan¬ 
tur,  dum  alii  fere  sunt  immunes.  Eam  corpo¬ 
ris  constitutionem  cui  morbus  fit  periculosus 
medici  bene  noscunt,  etiamque  eam  quae  fere 
immunitatem  habet,  vel  saltem  formam  morbi 
mitiorem.  Tametsi  autem  multa  adhuc  deside¬ 
rantur,  priusquam  ad  summam  certitudinem  in 
hac  re,  maximi  momenti  ventum  est ;  tamen,  ut 
mihi  quidem  videtur,  satis  jam  scientiae  medi¬ 
cae  nobis  est,  ope  cujus,  possumus,  (constitutione 
^corppris,  et  vigore  vix  laesis),  eam  mutationem 
f  efficere 


*  Hoc  loco  intelligo  vigorem  aetatis  maximum. 

efficere  qua  praevenire  possumus  omnind  hunc 
morbum,  vel  saltem  quo  magis  medicabilis  fiat, 
ideoque  revera  minus  lethalis.  Verum  enim- 
verb  dum  hanc  rem,  summi  omnibus  momenti, 
tractamus,  necesse  est  dicere  consilia  atque  opi¬ 
niones  medicorum  exacte  persequenda  esse,  et 
habere  auctoritatem  quam  maximam  debere ; 
atque  praesertim  auxilia  omnia  cujuscunque  ge¬ 
neris  a  viris  publicis  iis  offerri.  Ad  persequen¬ 
dum  hujus  generis  consilium,  eligi  debent  me¬ 
dici  qui  usus  ejus  jam  bene  norunt ;  et  quorum 
peritia  atque  aestimatio  publica  facerent,  ut  om¬ 
nes  alacriter  sese  accingerent  ad  hanc  rem  per- 
% 

fidendam,  quae  est  summi  pretii  omnibus,  tam 
mercatoribus  atque  militibus,  quam  animo  bene¬ 
volo  praeditis  *.  Dum  hanc  rem  perficere  co- 
nemur,  memoria  semper  tenendum  est,  constitu¬ 
tionem  validam  atque  plethoricam  hominis  Eu¬ 
ropaei  esse  subigendam,  intemperatum  vivendi 
modum  ejus  nec  coelo  aptum  omninb  reprimen- 

E  dum 


*  Intelligo  nempe  expeditiones  navales  vel  militares 
magni  momenti. 

dum  esse,  et  his  perfectis  febris  flavae  character 

periculum  fere  nullum  habet.  Quaecunque  re- 

\ 

media  intra  paucos  felicem  eventum  praebent, 

V  . 

I 

haec  perfacile  certis  legibus  extendi  possunt  ad 
libitum,  atque  prophylaxin  quam  nunc  proposi¬ 
turus  sum  saepe  per  tria  itinera  quae  ad  Indiam 
Occidentalem  feci,  successu  quam  optimo  appli¬ 
cavi.  Tam  ex  supra  dictis,  quam  ex  experien¬ 
tia  et  rerum  analogia,  quibus  opiniones  meae 
pendent,  facile  videri  potest,  quod,  nobis  persua- 
sum  est,  praeparationem  aliquam  et  restrictionem 
arctam,  esse  necessariam  omnibus  Europaeis  dum 

i 

has  regiones  petunt,  praesertim  vero  iis  quorum 
constitutionales  vires  atque  vigor  ad  hunc  mor¬ 
bum  proclivitatem  quam  maximam  dant*  No¬ 
bis  equidem  videtur,  multum  beneficii  oriri  pos¬ 
se  ex  usu  sapiente  remediorum  evacuantium. 
Perpensis  bene  interim  diathesi,  aetate,  atque  ha¬ 
bitu  corporis  periclitantis,  donec  systema  tali 
modo  subigere  possumus,  ut  facile  sustinere  po¬ 
test  auctam  coeli  temperiem  homini  Europaeo 
maxime  mortiferam,  non  propter  contagionem 
sed  quia  calori  insolito  parum  accommodatus 

-t 

est,  neque  vidit  praemia  vitae  magis  sobriae, 

ide&que 

ideoque  tolerare  non  potest  prohibitiones  ad  sa¬ 
lutem  suam  pro  tempore  necessarias.  Ad  obti¬ 
nendum  res  supradictas,  ratio  optima  erit  adhi¬ 
bere  sanguinis  missionem,  remedia  cathartica, 
cibum  modicum,  et  abstinere  in  toto  cx  vini  at¬ 
que  spiritus  ardentis  usu;  pro  his  bibendas  sunt 
aqua  pura  si  adsit,  vel  cum  aliquantulo  vini 
mista,  cerevisia  tenuis,  atque  alise  hujusmodi  ; 
et  minuenda  est  necnon  quantitas  cibi  anima¬ 
lis*.  Vestes  e  lana,  balneum  frigidum,  vinum 
ct  cinehona,  laudatores  suos  habuerunt,  diversis 
temporibus  veluti  remedia  prophylactica  fuis¬ 
sent. 


*  Necessitas  est  nulla  hanc  rationem  persequendi, 
vel  impuberibus  vel  aetate  provectioribus  vel  delicatu- 
lis ;  sat  est  dijectio  alvi  libera  his  casibus.  Olim  for¬ 
san  periculosa  foret  haec  methodus,  cum  nautae  procli¬ 
viores  essent  fere  ad  scorbutum.  Subactus  vero  nunc 
omnino  est  scorbutus,  atque  exinde  verisimile  est  (au¬ 
gentur  etiam  luxuria  atque  numerus  eorum  qui  has 
terras  adeunt)  febrem  flavam  tam  frequenter  grassari. 
Nam  juvenilis  aetas  atque  summus  corporis  vigor,  huic 
morbo  maxime  obnoxia,  atque  insuper  mea  quidem 
opinione  proclivitas  ad-  scorbutum  vel  solidarum  vel 
fluidarum  partium  hujus  febris  viribus  obviam  ire  po¬ 
test,  quaecunque  sit  corporis  compages. 

sent.  Nihil  autem  prosunt  vestes  laneae,  id  est 
dum  sanitas  solita  corporis  adest,-  atque  dum  pe¬ 
ricula  vitse  solita  tantum  experti  sumus.  Immo 
etiam  periculosae  sunt  hae,  atque  damnum  affe¬ 
runt,  praesertim  juvenibus,  et  torosis,  nam  exci¬ 
tant  atque  augent  proclivitatem  ad  motus  ab¬ 
normes,  quoniam  calorem  corporis  quam  maxi¬ 
me  accumulant ;  atque  ideo  irritabilitatem  sum¬ 
mae  cutis ;  quae  cutis  irritabilitas  rursus,  totum, 
corpus  consensu  partium  afficit.  Usus  excretio- 

,  —  i 

num  per  cutem,  in  his  atque  omnibus  aliis  re¬ 
gionibus,  negari  non  potest ;  nimiiD  vero  fieri 
possunt  h^,  atque  ita  turbare  actionem  aequa¬ 
lem  omnium  corporis  partium,  nimia  derivatio¬ 
ne  ex  qua  valetudo  bona  semper  atque  praeser¬ 
tim  pendet.  Renum  vires  sanae  minuuntur, 
ideoque  parum  aptae  fiunt  ad  munera  propria, 
inde  torpor  eorum  ;  neque  absurdum  est  dicere 
partes  vicinas  quoque  hanc  laesionem  renum 
participare ;  intestina  quoque  ex  eadem  causa 
constipantur,  res  perniciosissima  haec,  atque  pros- 
perae  valetudini  maxime  inimica  his  regionibus. 
Vestes  laneae  quoque,  quoniam  sudorem  perpe¬ 
tuum  excitant,  desideriuixi  bibendi,  sive  polydip¬ 


siam, 

t>iam,  sustinent  *,  hoc  modo  ventriculus  perpetuo 
irritatur  atque  distenditur,  et  concoctionis  vires 
ita  minuuntur.  Hoc  modo  intemperata  metho¬ 
dus  vivendi  persaepe  sensim  oritur,  atque  ita 
vestes  lanea;  pro  remedio  morbos  afferunt,  qui 
strenuam  animi  formam  prorsus  destruunt,  aded 
necessariam  militibus,  nautis,  atque  etiam  omni¬ 
bus  qui  has  terras  adeunt.  Harum  vestium 
usus  est  corpus  protegere,  ut  asserunt,  contra 
coeli  temperiem  quoad  calorem  variantem  ;  sed 
de  hoc  effectu  dubitari  potest,  praesertim  post 

r 

longum  earum  usum.  Porro  talis  methodus 
calorem  corporis  inusitatum  servandi,  perniciosa 
fit,  quoniam  calorem  cumulat  his  constitutioni¬ 
bus  ubi  sanguis  motus  ultra  modum  jam  conci¬ 
tatur,  atque  ideo  minui  debet  vestitu  leviore  at¬ 
que  pleno  aeris  externi  usu.  Ubicunque  solita 
coeli  temperies  (etiam  sub  umbra)  prope  gradum 
nonagesimum  stat,  non  verisimile  est  perspira- 
tionem  cuti  repressam,  diminuto  coeli  calore, 
rebus  vitae  solitis  morbum  allaturam. 

i 

Perspiratio  cutis  certe  minuitur  febre  flava, 
atque  aliis  harum  regionum  morbis ;  hoc  verb 
indicium  calore,  non  frigore,  sese  nectit,  atque 

ideo 

ideo  considerari  debet  utpote  effectus  aggravans 
morbum,  non  autem  ejusmodi  causa  primaria. 
Harum  vestium  usus  quoque  malus  est,  quo¬ 
niam  munditiis  corporis  parum  favet;  nauta 
enim  per  longum  tempus  has  vestes  forsan  nec 
mutat  nec  renovat,  ideoque  fomites  fiunt,  sordi¬ 
bus  putrescentibus  e  corpore  excretis  impleti, 
atque  idcirco  ad  sanitatem  corporis  minus  ap¬ 
tantur. 

/ 

Multitudo  hominum  magna  quae  de  hac  febre 

periit  in  insula  dicta  Sancta  Domingo,  etiamque 

* 

per  caeteras  insulas,  quamvis  armata,  ut  ita  di¬ 
cam,  his  vestibus,  misere  sed  plane  monstrat 
eas  nihil  profuisse  contra  talem  hostem.  .  Ves¬ 
titus  levis,  quali  aestate  homines  utuntur  Anglia, 
ut  mihi  quidem  videtur,  longe  optimus  est  his 
regionibus,  quoniam  calorem  corporis  (ad  in¬ 
flammationem  jam  proclivis)  nec  cumulat  nec 
auget.  Ex  praedictis  nobis  persuasum  est,  om¬ 
ne  hoc  pannorum  onus  Angliae  aptum,  exui  de- 

bere  simul  ac  Indiam  petimus,  praesertim  si  sa- 

_  \  N 

nitas  corporis  adsit. 

V estitus  levis  hujus  naturae  bene  convenit,  tam 
militi  quam  nautae,  ubi  nec  negotia  militaria. 


neque 

neque  navalia,  praeter  solita  urgent.  Ubicunque 
verd  homines  ad  aera  nocturnum  exponuntur,  vel 
naviculis,  vel  solo  nudo  dormiendo,  atque  etiam 
ubi  fatigantur  his  laboribus,  nec  somnum  soli¬ 
tum  habent,  atque  ideo  debilitantur,  certe  tunc 

N 

talis  e  lana  vestitus  bene  convenit.  Ubi  vero 
hoe  causae  non  adsunt,  perpetuus  harum  vestium 
usus  nihil  prodest  militi,  ubicunque  est  vera  ne¬ 
cessitas  iis  utendi.  Haud  inexpertus  loquor, 
nam  in  talibus  laboribus  multum  boni  ex  his 
vestibus  accepi,  i  deoque  certe  bene  prodesse 
possunt  aliis.  Vestitus  e  gossipii  lanugine  fa¬ 
bricatus,  levis  est,  atque  omnia  bona  lanae  habet 
(solitis  nempe  vitae  laboribus),  ideoque  melius 
convenit  sole  ardente  harum  plagarum. 

Frigus  corpori  admotum  sub  forma  balnei, 
atque  cinchonae  usus,  ambo  vires  Europaeas  cor¬ 
poris  et  dant  et  sustinent.  Has  propter  causas, 
ut  mihi  quidem  videtur,  periculum  afferunt, 
quoniam  eum  relaxationis  gradum  pellunt  quem 
inducere  vult  medicus  systemati  vasculari ;  et 
proculdubio  corporis  constitutionem  magis  ob- 
noxiam  morbis  hujus  cadi  reddunt,  quam  aliter 
foret. 


Balneum 

Balneum  frigidum  et  cinchona  (praesertim  ve¬ 
ro  prius)  prosunt  iis  qui  longo  jam  tempore  as¬ 
sueti  sunt  huic  coelo,  et  exinde  aliquatenus  de- 

/ 

bilitantur.  Ratio  optima  sanitatem  tuendi  eo¬ 
rum  qui  has  insulas  petunt,  et  qui  adhuc  possi¬ 
dent  vires  Europaeas,  est  medicamina  purgantia 
adhibere  bis  vel  ter  in  hebdomada,  durante  na¬ 
vigatione  ;  et  sanguinem  mittere  antequam  ad 

terram  navem  applicant,  bene  perspectis  viribus 

/  '  1 

hominis.  Modum  quoque  vitae  temperatum, 
quoad  cibos  et  potus,  strenue  exercere,  omnem 
exercitationem  et  laborem  quatenus  fieri  potest 
exsequi,  sine  insolatione ;  saltem  donec  homo 
assuetus  est.  Ad  has  res  obtinendas,  somnus 
mature  sumendus  est,  et  diluculo  surgere  bonum 
est. 

Quod  potum  attinet,  vinum  pro  spiritu  ar» 
dente  cum  aqua  mixtum  melius  est ;  vinum  op¬ 
timum  esse  debet,  atque  etiam  purificari  ex  orfi- 
nibus  faecibus,  antequam  ex  Europa  mittitur, 
sic  enim  omne  fastidium  ventriculi  tollitur, 
quod  oriri  potest  ex  mutato  potu,  atque  etiam 
faecibus  vini  omninb  emissis  melius  servantur 
intestina ;  etiam  vina  optima,  si  hoc  modo  non 

purificantur 

purificantur  fastidium  creare  possunt *  *.  Balne¬ 
um  tepidum  ubicunque  fieri  potest  bonum  est 
remedium,  quoniam  compaginem  laxat,  atque  ad 
cutem  aliquatenus  humorem  trahit  sine  irritatio¬ 
ne,  et  ideo  auxilium  erit  aliis  remediis. 

Nautae  qui  provectiores  sunt  aetate  propter  na¬ 
viculas  seligi  debent,  donec  Amnes  nautie  pariter 
ad  caelum  sunt  assueti.  Hoc  modo  ministrari 
potest ;  nempe  decem,  quindecim  vel  viginti  ex 

F  iis, 


*  Hoc  loco  dicitur  de  vino  purificando  (praesertim 
pro  militum  et  nautarum  usu)  ex  faecibus  suis,  atque 
etiam  supertartritide  potassae,  quibus  abundat ;  talis 
enim  methodus  sanitati  auxilio  foret,  atque  etiam  om¬ 
ne  fastidium  nautarum  pro  vino  amoveret,  adempto 

* 

eorum  grog ,  cujus  amantissimi  sunt. 

Byncs  essentia  in  fermentationem  acta  cum  sacchari 
faecibus  (scilicet  qui  crystallizari  non  possunt),  non 
iolam  bonum  potum  atque  ad  sanitatem  aptum  for¬ 
mant,  verum  etiam  antiscorbuticum  non  contemnen¬ 
dum.  Dux  navalis  Eyre,  qui  navi  bellicae  Regulo 
olim  imperavit,  quique  ornatissimus  est  tam  virtutibus 
bellicis  quam  morum  elegantia,  omnia  bona  ex  bynes 
essentia  derivanda  cito  observavit,  atque  omnibus  mo¬ 
dis  eam  affatim  habere  pro  convalescentibus  et  aegrotis 
tentavit. 

iis,  remedia  proposita  (venaesectionem  et  cathar- 
tica)  uno  eodem  que  tempore  pro  re  nata  habere 
possunt.  Hac  methodo  atque  his  restrictioni¬ 
bus,  ad  quarum  usum  vel  exemplo  aliorum  vel 

authoritate  justa  facile  perducuntur,  et  aggres- 

#> 

sio  prima  et  periculosa  coeli  vincitur,  atque  ita 
gradatim  coeli  temperiem  sustinebunt,  quae  ali¬ 
ter  forsan  mortifera  foret.  Praeterea,  stimulan¬ 
tia  omnia  morbis  tractandis  vel  augeri  vel  minui 
debent  sensim,  ut  bene  norunt  medici,  ubicun¬ 
que  necessitas  est  magna  eorum  ;  atque  haec  vera 

t  - 

sunt  quoque  de  coeli  temperie,, 

Dum  ex  Anglia  ad  Indiam  navigamus,  timore 
affici  non  debemus,  propter  coelum  mutatum  vel 
propter  mortis  periculum  ;  tamen  pariter  neces¬ 
sarium  est  nobis,  ac  officium  est  patriae  et  ami¬ 
cis,  omnia  remedia  tentare  ad  sanitatem  tuen¬ 
dam  spectantia,  et  ob  hanc  rem  vita  temperata 
maxime  praestat,  et  ideo  seinper  persequenda. 


RATiO 

RATIO  MEDENDI. 

I 

% 

Longe  dissentiunt  inter  se  medici  de  metho¬ 
do  vera  hunc  morbum  tractandi.  Haec  opinio¬ 
num  diversitas,  oritur  tam  ’de  variis  sententiis 
quas  habent,  de  effectibus  coeli  harum  regionum 
in  corpus  humanum,  quam  de  febris  ipsius  natu¬ 
ra.  Nonnulli  putrescentem  hunc  morbum  esse 
contendunt,  atque  ita  ad  hanc  regulam  suam  cu¬ 
randi  rationem  formant ;  alii  ver6  haec  negant, 
et  idcirco  methodum  medendi  toto  coelo  ex  su- 
supradicta  diversam  amant. 

Primi  stadii  febris  flavae  celeritas,  cum  lior- 
rore  quem  habent  Angli,  praesertim  vero  milites 
ct  nautae  confitendi  eos  morbo  laborare,  causae 
sunt  quare  saepenumero  medici  nihil  praeter  ul¬ 
timum  morbi  stadium  vident,  atque  ideo  ex  hoc 
solo  (praetermisso  primo)  opiniones  suas  de  na¬ 
tura  ejus  assumunt,  atque  inde  putridam  esse 
proclamant.  Haec  opinio  parum  accurata  robo- 
ratur  magno  modo  notione  praeconcepta,  ct  fere 
omnibus  familiari ;  nempe,  coelum  harum  regio¬ 
num 


/ 

num  extemplo  debilitare  fibram  corporis  anima¬ 
lem.  Error  certe  gravissimus  hic,  atque  exinde 

\ 

ortum  habet,  scilicet  quia  non  rite  distinguimus 
desidiam  inter  et  debilitatem,  et  ex  hac  causa 
multum  fallimur  de  effectibus  primariis  hujus 
coeli ;  et  hac  notione  etiam  medici  ipsi  decepti, 
persaepe  nunquam  autumant  de  aliquo  morbo 
harum  regionum  remediis  evacuantibus  medica- 
bili.  Quod  attinet  effectus  primarios  caloris, 
gaudeo  eandem  me  habere  opinionem  ac  medi¬ 
cus  inter  nostros  hodie  celeberrimus 

Hac 


*  ei  Mem  fere  monendum1  est  de  calore,  qui  omnium 
fere  qui  hactenus  cogniti  fuerint  stimulorum,  et  maxi¬ 
me  generalis,  et  efficacissimus  esse  videtur  *,  scilicet, 
qui  non  modo  musculos  animalis  jam  vegeti  et  mobilis 
ad  contractionem  ciet  -,  sed  languentia  et  torpida  et  pe¬ 
ne  exanimia  ad  motum  et  vitam  excitat ;  qui  multis  ani. 
malibus  alter  vitae  fons  est,  ovumque  aliter  nunquam 
victurum  ad  vitam  breve  perducit ;  qui  omnibus  ani¬ 
malibus  necessarius  est  ad  varias  excitandas  propriis - 
que  muneribus  aptandas  partes,  praesertim  cerebrum  •, 
quique  ex  eo  pendent  nervos  atque  musculos-,  qui  deni¬ 
que  tantum  in  corpus  humanum  imperium  habet,  ut 
auctus  sensum  et  mobilitatem  mirum  in  modum  augeat, 

minutus- 

Hac  febre  stadia  duo  facile  distinguuntur,  quae 
nostra  quidem  sententia  rationem  medendi  om¬ 
nino  diversam,  alterum  ab  altero,  requirunt ; 
summae  injuriae  est  igitur  primo  stadio  febris  ea 
remedia  administrare  quae  secundo  apta  sunt,  et 
vice  versa.  Ea  corporis  constitutio,  quam  ii 
possident  qui  huic  febri  maxime  sunt  obnoxii, 
longe  distat  a  proclivitate  ad  putredinem,  ut  vi¬ 
res  eorum  perfectissimae  tam  mentis  quam  cor¬ 
poris  plane  monstrant.  Persaepe  maxime  ro¬ 
busti  atque  torosi  ex  nautis  occupantur  morbo, 
etiamque  qui  eam  corporis  constitutionem  ha¬ 
bent  quae  ad  morbos  inflammatorios  quam  ma¬ 
xime  appropinquat.  Porrb  hos,  si  cum  aliis 
minus  validis  eodem  morbo  vexatis  comparen¬ 
tur,  citius  ad  mortem  rapit  nisi  cit6  occurritur. 
Cum  primum  medicus  aegroto  de  hoc  morbo 
ministrare  coepit,  memoria  tenere  semper  debet, 
saevam  febris  naturam  vel  citb  medicina  vincen- 

i  1 

dam, 


minutus  minuat  ad  torporem  usque  et  paralysin/' 
Cap.  xxx,  pag.  3®4>  3°5*  Couspect.  Med.  Theor. 
vol.  ii. 

dam,  vel  cito  aegrotum  undequaque  aggressum 
nec  amplius  sustinere  praelium  parem,  trucida¬ 
turam. 

Primo  hujus  morbi  stadio,  ab  omnium  usu 
abstinere  debemus  quae  excitare  possunt.  Om¬ 
nis  medendi  methodus  quae  systema  stimulat 

* 

(jam  ad  inflammationem  proclive)  vitanda,  quo¬ 
niam  mala  est,  atque  exitum  lethalem  morbi  fe- 

• «  ' 

re  affert.  Opium,  cinchona,  camphora  et  vi¬ 
num,  pessima  sunt  initio  hujus  morbi ;  ipsum 
calomelas  nisi  pro  cathartico,  quamvis  tam  mi¬ 
re  laudatum,  mortem  saepe  accelerat,  nisi  caute 
detur,  et  nisi  venaesectio  et  cathartica  prius  li¬ 
bere  adhibeantur,  etiamque  plus  valent  haec 
calomelane  (quod  ad  os  dirigitur)  hunc  morbum 
subjugando. 

Quinetiam  minime  necessarium  hydrargyrum 

reddunt,  usque  ad  ptyalismum  datum,  tales  eva» 

/ 

cuationes.  Summo  cum  beneficio  persaepe  mu¬ 
tare  possumus  unum  morbum  pro  altero  minus 
terribili,  morbo  primario  ideoque  facilius  reme- 

*  i 

dium  habente.  Hoc  modo  hydrargyrum  in  lue 
venerea  atque  aliis  multis  morbis,  quae  actionem 
auctam  non  monstrant,  utilissimum  est.  Nul- 

,  1  -  N  lus 

lus  verb  prudens  medicus  tuli  remedio  confide- 
rit,  vel  phrenitide,  vel  pleuritide,  vel  enteritide, 

quantitate  magna  dato,  quoniam  primarii  ejus 

% 

effectus  sunt  corpus  excitare,  et  postquam  de¬ 
bilitatem  summam  et  vix  non  lethaiem  indu¬ 
cere. 

Etiamsi  verb  hos  effectus  non  haberet,  bene 
notandum  est,  summam  cutem,  ventriculum  et 
intestina  eo  statu  esse,  ut  corporis  constitutio 
hydrargyro  vix  affici  potest.  Dum  febris  urget 
necessitas  est  celeriter  reprimendi  vel  mutandi 
actionem  morbosam  systematis  ;  hoc  verb  ope 
hydrargyri  effici  non  potest.  Ad  illustrationem 
hujus  rei,  ponemus  aliquem  de  hac  febre  aegro- 
tasse  per  viginti  vel  triginta  horas,  et  flavedinem 
cutis,  cum  aliis  malis  bene  multis,  occupaturam 
intra  tres,  decem,  vel  quindecim  horas,  nisi  ci- 
tb  occurritur  morbo,  et  tunc  putredinem  quoque 
sese  ostendisse.  His  ita  se  habentibus,  (neque 
exempla  talia  sunt  rara,  et  in  genere,  hoc  exem¬ 
plum  denotat  cursum  morbi),  malum  esset  re¬ 
medium  certe  hydrargyro  fidem  habere,  vel  per 
cutem  lente  absorpto,  vel  per  os  devorato,  quo¬ 
niam  certe  auget  irritationem  morbosam  qua 

constitutio 


DE  TRACTANDO  ET  PRJECAVENDO 


constitutio  corporis  laborat.  Mutationes  quae 
partes  externae  subeunt,  cum  morbo  laborant, 
ex  hydrargyri  viribus,  forsan  hanc  rem  adhuc 
magis  illustrabunt. 

Inguinis  bubo  saepenumero  comitatur  inflam¬ 
matione  ignea  ;  dum  haec  adest,  sagax  medicus 
hydrargyrum  deponit,  atque  hirudines  admovet, 

X 

ut  inflammatio,  quae  nimis  est,  aliquatenus  ex- 
tinguatur. 

Sin  autem  etiamsi  inflammatio  perstat,  hy¬ 
drargyrum  applicare  persistimus,  nisi  rumpatur 
bubo,  atque  ita  pus  eliminetur,  et  inflammatio 
hydrargyro  aucta  cessat,  mortuae  fiunt  partes,  et 
late  separantur  ex  sanis.  Cum  hydrargyro  uti¬ 
mur  ad  febrem  flavam  sanandam,  praesertim  si¬ 
mul  cum  opio,  nisi  ptyalismus,  diarrhoea,  exan¬ 
themata,  vel  sudor  erumpant,  constitutio  corpo¬ 
ris  cito  labitur,  et  in  eum  statum  malum  defer¬ 
tur  ad  quem  prohibendum  omnes  conatus  nostri 
dirigi  debent. 

Dum  hanc  febrem  fugare  tentamus,  corporis 
diathesis,  praesertim  notanda  est.  Experientia 
multa  atque  longo  usu  docti,  rationem  meaendi 
sequentem,  secundum  aetatem,  vires,  atque  con¬ 
stitutionem 

stitutioncm  corporis  aegroti  mutatam,  praetuli¬ 
mus. 

Primo  febris  flava  introitu  in  usu  fuit  sangui¬ 
nem  mittere  usque  ad  decem,  quindecim  vel  vi- 
ginti  uncias ;  hac  venasectio  rar5  agrotum 
non  sublevavit,  atque  etiam  plenum  et  validum 
pulsum  minuit. 

Calomel  vel  privatim,  vel  cum  jalapa  junc¬ 
tum,  ad  intestina  movendum  aptum  fuit,  simul- 
que  clysmata  stimulantia  ad  alvum  ducendam 
frequenter  injecta  fuejrunt. 

Cum  vel  calomel  per  se,  vel  cum  jalapa  mix¬ 
tum,  et  clysmata  quoque,  minus  celeriter  alvum 

exonerabant,  tunc  magnesise  sulphas  auxilio 

/ 

9 

fuit,  tartris  potassae,  vel  sulphas  potassae  cum 

sulphure  ;  vel  infusio  tamarindorum  cum  senna, 

% 

quibus  supertartris  potassae  et  spiritus  tetheris 
nitrosi  addita  fuerunt,  ad  velandum  gustum  et 
odorem  ingratum  sennee.  Infusio  sennae  vel 
sales  secundarii,  in  dosibus  parvis  atque  saepe 
repetitis,  dati  ad  liberam  intestinorum  evacuati- 
onem  sustinendum  optime  praeveniunt  ventri¬ 
culi  irritabilitatem;  molestissimum  simul  atque 
periculosissimum  indicium  hujus  morbi. 

G  yEgroti 

iEgroti  capillitium  semper  abradi  debet,  et 
involvi  pannis  linteis  aqua  frigida  immersis, 
hoc  enim  borium  est  remedium.  Partes  circa 
ventriculum  quoque  refrigerari  debent  similj 
modo  ac  caput  *. 

Julapium  salinum  datum  fuit  proportione  ne¬ 
cessaria,  etiamque  carbonas  magnesiae  ter,  qua¬ 
ter,  vel  quinquies  in  die  pro  absorbente. 

Si  prima  sanguinis  missio,  sanguinis  velocita¬ 
tem  satis  minuisset,  tunc  epispastica  ampla  ad 
ventriculum  atque  intra  humeros  admota  fue¬ 
runt.  Dum  epispasticis  utimur,  irritatio  saepe 
oritur ;  hanc  vero  prohibere  possumus,  aegrotum 
aqua  frigida  immergendo.  Hoc  vero  fieri  po¬ 
test  bis  terve  dum  epispastica  applicantur,  et  fe¬ 
licem  fere  habet  effectum,  ut  irritatio  minuta 
atqua  remissio  morbi  pulsu  indicata  bene  mon¬ 
strant. 


*  Applicatio  aetheris  sulphurici  temporibus,  re¬ 
gioni  ventriculi,  atque  revera  toti  corporis  superficiei, 
prodesse  possunt  statu  diluto,  nam  dum  hoc  modo  ap¬ 
plicetur,  effectus  ejus  refrigerantes  obtinentur  sine  pe¬ 
riculo  quod  oriri  posset  ex  vi  stimulante  ejus.  De 
usu  ejus  hoc  morbo  parum  dicere  possum  ex  experien¬ 
tia. 

strant.  Cum  proclivitas  ad  diaphorcsin  ex  bal¬ 
nei  frigidi  usu  orta  sit,  elicita  fuit  dilutione,  pe- 

•9  • 

diluvio  tepido,  et  pulvere  Jacobi. 

His  omnibus  methodis  simul  applicatis,  (nem¬ 
pe  venscsectionc  et  applicatione  capiti  et  ventri¬ 
culo  aquae  frigidae,  epispasticis  atque  aliis  me- 

r  .  -  «  t  %  •  ♦ 

dicamentis  jam  dictis),  solutio  morbi  stepe  fac¬ 
ta  fuit.  :  '  '*  '  '  :  1  ' 

«  •  • 

Dum  irigus  hoc  stadio  applicarem,  non  ideo 

feci  ut  reactionem  augerem,  sed  ut  calorem 
corporis  minuerem  et  cutis  inflammationem  (cui 
status  impervius  superficiei  attribui  potest)  re¬ 
frigerarem. 

Si  bene  perspiceris  aegrotum  de  hoc  morbo  in 
primo  ejus  stadio,  facies  rubore  suffusa  apparet, 
pulsant  violenter  arteriae  ;  thorax,  humeri  atque 

dorsum,  colorem  erythematosum  quoque  indi- 

✓ 

eant.  Antea  epispastica  admota  sunt,  perne- 

f»  9 

cessarium  erit  sanguinis  velocitatem  minuere, 
etiamsi  ad  hoc  tertia  sanguinis  missio  adhibenda 
sit.  Haec  vero  >vix  necessaria  erit,  si  initio 
morbi  copiosae  fiunt  dejectiones  alvi  medica- 
mentis  purgantibus ;  haec  enim  non  solum  san¬ 
guinis  missioni  auxilio  sunt,  verum  etiam  insu- 

per  contra  lethalem  et  nigrum  vomitum  mul¬ 
tum  valent. 

Epispasticis  amotis  (cum  omnia  praedicta  re- 

i  * 

media  victa  fuissent)  aquam  frigidam  applicari 
potest,  rivi  more,  corporis  superficiei ;  ex  hac 
methodo  persaepe  sudor,  somnum,  atque  solutio 
febris  fiunt.  S^epenumero  vidi  hunc  morbum 
(si  modo  tempestive  occurritur)  spatio  temporis 

-V  * 

pariter  brevi  subjugatum,  ac  pneumonia  in  An- 
glia  usu  bono  scalpelli.  Stadio  supradicto,  si 
eventum  morbi  faustum  ex  frigore  et  aliis  mo¬ 
dis  supradictis,  sperare  non  liceret,  tunc  bal¬ 
neum  tepidum  tentavi,  pediluvia,  pulverem  Ja- 
cobi,  vel  tincturam  opii  et  vinum  antimoniale, 
ubicunque  juste  fieri  potuit,  ad  diaphoresin  ex¬ 
citandum,  vel  aliove  quovis  modo  mutationem 
ruorbi  efficere.  Licet  hoc  loco  dicere,  hanc  me¬ 
thodum  nunquam  usurpatam  fuisse  nisi  evacu¬ 
antia  large  exhibita  fuissent  antea. 

Stadio  secundo  hujus  morbi,  taedet  me  fateri, 
persaepe  incertum  esse  medicinae  auxilium.  Cum 
ea  remissio  fallax  quam  supra  historia  morbi 
notavimus  incipit,  et  cum  pulsus  exinde  minus 
incitatur,  atque  suffusio  flava  per  totam  corpo- 

ris  superficiem  funditur,  cum  vomitu  saevo,  tunc 
ratio  medendi  omninb  mutanda  est.  Sanguinis 
missio  nunc  ex  toto  relinquenda  est,  atque  om¬ 
nis  methodus  tentanda  est,  sustinere  corporis 
constitutionem  jam  nunc  fere  solutam.  Impri¬ 
mis,  ante  omnia  alia,  tentare  oportet  intestina 
movere,  tali  modo,  ut  omnia  acria  deorsum  fe¬ 
rantur,  atque  ejiciantur.  Ad  hoc  optimum  est 
calomel  dosibus  fortioribus  datum,  cui  auxilio 
sunt  clysmata;  et  ubicunque  calomel  minus  ce¬ 
leriter  intestina  movet,  tunc  vis  ejus  accelerari 
potest  infusione  tamarindorum  cum  senna. 

Potiones  effervescentes  bona?  sunt  hoc  stadio 
morbi,  atque  etiam  carbonas  magnesiae,  quoniam 
intestina  movet,  acorem  absorbit,  atque  acidum 
carbonicum  dat. 

Hoc  statu  morbi,  balneum  frigidum  malum 
est  remedium,  si  rem  rite  consideremus ;  neque, 
enim  est  nimia  corporis  partium  actio  quae  sub¬ 
jugari  debet,  neque  compages  contra  frigus  resi¬ 
lire  potest.  Vitandum  est  igitur  frigus,  quoni¬ 
am  persaepe  hominem  ex  improviso  tollit.  Ad 
balneum  calidum  nunc  igitur  confugiendum 
est,  quoniam  leviter  stimulat,  ct  optime  aptatur, 

hoc 

i  v 

hoc  praesertim  tempore,  ventriculi  irritabilita¬ 
tem  minuere,  quoniam  ad  summam  superficiem 
humorem  allicit. 

Opium  junctum  cum  pulvere  Jacobi,  et  bal¬ 
neo  calido,  saepenumero  utile  est ;  opium  vero 
nunc  suas  virtutes  vix  aut  ne  vix  equidem  mon¬ 
strat  :  saepe  enim  neque  dolorem  minuit,  nec 
itritationem  tollit,  atque  ideo  vanum  est  reme¬ 
dium  ad  ventriculum  sedandum. 

Si  his  methodis  ventriculi  irritabilitatem  ni¬ 
miam  sedare  possumus,  deinde  cinchona,  vel 
aqua  frigida  infusa,  vel  pulveris  forma,  vel  de¬ 
cocta,  multo  cum  beneficio  dari  potest,  caute 
tamen,  propter  ventriculi  irritationem  ex  quan¬ 
titate  nimia  orituram. 

Vinum  vel  ex  Lusitania,  vel  Madeira,  purum, 
vel  cum  aqua  et  saccharo  mistum,  dari  possunt, 
ad  sustinendum  corporis  vires  contra  saevum 
morbum. 

Ubi  haec  remedia  vincuntur,  stimulantia  for¬ 
tiora  sunt  adhibenda.  Durante  febre,  aegrotus 
nutriri  debet,  ex  sago,  panada,  pullorum  juscu¬ 
lo,  atque  aliis  hujusmodi.  Frigidum  habere 
debet  potum,  vel  ex  aqua  cum  hordeo  ,et  oryza 

decocta. 

decocta,  vel  ex  pulmento,  vel  ex  pane  cum  aqua 
tosto. 

Foveri  debet  aegrotus  omnibus  morbis,  prae- 
sertim  vero  hoc,  maxima  cum  diligentia,  quoad 
cibum,  potum  et  medicinam,  quoniam  negli- 
gentia  optima  medici  consilia  facile  vincit. 

Potus  frequenter  administrari  debet,  sed  par¬ 
ca  quantitate.  Eadem  lex  sit  cibo. 

Per  totum  morbi  cursum,  munditiae  servandae 
sunt  summa  cum  diligentia  omni  re  ;  perneces¬ 
sarius  est  etiam  aer  purus  ad  ventilandum  aegro¬ 
ti  cubiculum,  quod  (si  nihil  prohibet)  amplum 
esse  debet.  Omnia  faeculenta  quaecunque,  de- 
mum,  stat  i  m  amoveri  debent. 

^Egrotus,  jam  convalescens,  cibum  habere  de¬ 
bet  concoctu  facilem ;  gestari  quoque  debet, 
praesertim  mane,  vel  equo,  vel  vehiculo  aliquo, 
pro  viribus  ejus. 

Mutato  coelo  citius  convalescit  aegrotus,  et 
animo  et  corpore,  tali  mutatione,  feliciter  affec¬ 
tis. 

Si  convalescens  ad  navem  redit  et  navigat,  ci¬ 
tissime  sanitatem  solitam  recuperat. 

EXTRACT  of  a  Lctter  to  Sir  John 

# 

Duckwoiith,  Kniglit. 

His  Majestys  Ship  Satum ,  Fort  Royal 
Bay ,  AI art  inique 9  Jan.  16.  1802. 

SIR, 

% 

As  you  will  soon  command  in  chief  at  Ja- 
maica,  I  do  myself  the  honour  of  inclosing  for 
your  consideration,  the  copy  of  a  Letter  addres- 
sed  to  Sir  Hyde  Parker,  while  he  command- 

ed  in  chief  on  that  station.  An  uncertainty, 

/ 

whether  the  hints  given  were  carried  into  effect, 
induces  me  to  place  them  under  your  eye ;  as  I 
entertain  the  highest  opinion  of  your  readiness 
to  promote  any  proposition,  which  can  lead  to 
the  preservation  of  the  health,  as  well  as  the  re- 
storation  of  the  vigour,  of  those  who  may  have 
suffered  from  disease. — My  thermometer,  on 

H  the 

the  wharf  from  which  the  ships  are  watered, 
has  often  risen  to  130  and  135  degrees,  by  the 
direct  and  reflected  rays  of  the  sun.  Compare 
the  approaches  of  this  temperature  to  that  of 
boiling  spirit  of  wine  and  water.  Look  at  its. 
influence  on  the  surface  of  the  body,  and  it  will 
scarcely  be  possible  to  withhold  assent  to  the 
propriety  of  gradually  inuring  the  body  to,  and 
also  to  guarding  it,  as  much  as  possible,  against 
the  influence  of  such  an  ^ccumulated  and  unm 
sual  degree  of  heat. 

EXTRACT  of  a  Letter  to  Sir  Hyde 
Parker,  Cominander  in  Chief,  Ja- 
maica. 

His  Maj  est ys  Ship  Regulus ,  Fort  Royal 
Harbour ,  Jamaica ,  May  15.  1799. 

-i - My  recent  visit  to  Rochefort,  has  recalled 

strongly  to  my  mind  an  opinion  imbibed  some 
time  ago ;  and  a  more  extended  experience  of 
the  causes  productive  of  disease,  has  brought  to 
me  conviction,  that  it  is  the  situation  of  the  wa- 
tering-place,  by  its  adjoining  heights  reverbe- 
rating  the  rays  of  the  sun  with  uncommon  force, 
and  collecting  them  as  it  were  into  a  focus, 
which  renders  it  more  powerfully  destructive 
than  other  places.  My  experience,  moreover, 
has  taught  me,  that  this  concentrated  force  of 

the  sun,  acting  on  the  young  and  vigorous  Euro- 

•  \ 

pean  constitution,  recently  from  England,  is,  in 

itself^ 

itself,  capable  of  producing  fever  of  a  dangerous 
and  destructive  tendency,  particularly  when  aid- 
ed  by  intemperance.  I  therefore  hope,  as  I  act 
under  the  conviction  of  these  ideas,  I  shall  not 
offend  by  also  recommending  a  shade  or  awn- 
ing  to  be  thrown  over  the  wharf,  from  which 
the  ships  are  watered,  as  one  great  means  of 
preserving  the  health  of  those  men  on  that  ne* 
cessary  duty.  And,  besides  preventing  diseases, 
it  will  enable  them  to  complete  their  work  with 
greater  personal  comfort,  under  labour,  and  in  a 
much  shorter  time, 

